**Projektas**

**PLUNGĖS RAJONO SAVIVALDYBĖS**

**TARYBA**  
  
**SPRENDIMAS**

**DĖL PLUNGĖS RAJONO SAVIVALDYBĖS SUTIKIMŲ STATYTI įvairius statinius IR ĮRENGTI ĮRENGINIUS valstybinėje žemėje (pvz., hidrotechnikos statinius, kitus inžinerinius statinius ir kt.) IŠDAVIMO TAISYKLIŲ PATVIRTINIMO**

2024 m. kovo 28 d. Nr. T1-  
Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, 16 straipsnio 1 dalimi ir Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisykles (pridedama).

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Architektūros ir teritorijų planavimo skyriaus vedėjas Tomas Jocys

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Architektūros ir teritorijų planavimo skyriaus vyresn. specialistas

Apolinaras Latakas

PATVIRTINTA

Plungės rajono savivaldybės tarybos

2024 m. kovo 28 d.

sprendimu Nr. T1-

**PLUNGĖS RAJONO SAVIVALDYBĖS SUTIKIMŲ STATYTI įvairius statinius IR ĮRENGTI ĮRENGINIUS valstybinėje žemėje (pvz., hidrotechnikos statinius, kitus inžinerinius statinius ir kt.) IŠDAVIMO TAISYKLĖS**

**I SKYRIUS**

**BENDROSIOS NUOSTATOS**

1. Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklės (toliau – Taisyklės) reglamentuoja Plungės rajono savivaldybės (toliau – Savivaldybė) išduodamų sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) (toliau – Sutikimas), išdavimo atvejus ir tvarką.

2. Sutikimus išduoda arba atsisako išduoti Savivaldybės meras arba Savivaldybės mero įgaliotas Savivaldybės administracijos direktorius, vadovaudamiesi šiomis Taisyklėmis Savivaldybės patikėjimo teise valdomoje valstybinėje žemėje.

Sutikimai išduodami per Žemės informacinę sistemą (toliau – ŽIS) (prisijungimo prie ŽIS nuoroda viešinama per Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą ([www.planuojustatau.lt](http://www.planuojustatau.lt)) arba, nesant atitinkamo ŽIS funkcionalumo, raštu per Savivaldybę.

**II SKYRIUS**

**SUTIKIMŲ IŠDAVIMO TVARKA**

3. Sutikimas suteikia teisę statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.). Sutikimas yra išduodamas:

3.1. statyti įvairius statinius ir įrengti įrenginius valstybinėje žemėje, kai šių statinių statymas ar įrenginių įrengimas yra reikalingas įgyvendinti viešojo pirkimo arba viešojo aukciono sąlygas, jais naudotis ir juos aptarnauti;

3.2. įrengti kilnojamuosius elektros energetikos objektus ir įrenginius, mažo ir vidutinio slėgio dujotiekius, kilnojamuosius elektroninių ryšių tinklus, ir statyti jiems funkcionuoti būtinus statinius, įrengti plokščiuosius horizontalius inžinerinius statinius, jais naudotis ir juos aptarnauti;

3.3. statyti nesudėtinguosius poilsio ar sporto paskirties ir įrengiant I ar II grupės nesudėtinguosius plokščiuosius horizontalius inžinerinius statinius, skirtus daugiabučių namų gyventojų reikmėms, jais naudotis ir juos aptarnauti;

3.4. prie gyvenamojo namo ar visuomeninės paskirties ar viešojo pastato valstybinėje žemėje įrengti laiptus, pandusus, keltuvus ar liftus, jais naudotis ir juos aptarnauti;

3.5. įrengti technines eismo reguliavimo priemones, jas naudoti ir jas aptarnauti;

3.6. įrengti želdinius ir jiems prižiūrėti reikalingus įrenginius (laistymo sistemas, apšvietimo sistemas ir kt.), jais naudotis ir juos aptarnauti;

3.7. įrengti viešosios infrastruktūros objektus (viešo naudojimo suoliukus, poilsio erdves ir kt.) sutvarkant bei prižiūrint miesto ir miestelio vietovėje esančias viešąsias erdves, pritaikant jas vietos gyventojų poreikiams;

3.8. statyti kitus įvairius statinius ir įrengti kitus įrenginius valstybinėje žemėje (pvz., hidrotechnikos statinius, kitus inžinerinius statinius ir kt.), kai jų statyba ar įrengimas tenkina viešąjį interesą ir nepažeidžia teisės aktų imperatyvių reikalavimų.

4. Sutikimas gali būti išduodamas šiems subjektams, kurie turi teisę įgyti teises į valstybinės žemės naudojimą:

4.1. privataus žemės sklypo savininkui, kurio valdomas žemės sklypas ribojasi su valstybine žeme, kurioje nesuformuoti žemės sklypai, arba valstybinės žemės sklypu, kuriame planuojama statyti statinį;

4.2. valstybinės žemės naudotojui, kurio naudojamas žemės sklypas ribojasi su valstybine žeme, kurioje nesuformuoti žemės sklypai, arba valstybinės žemės sklypu, kuriame planuojama statyti statinį;

4.3. valstybės ir savivaldybės įstaigoms;

4.4. kitiems suinteresuotiems asmenims, jeigu yra įrodomas tokios valstybinės žemės naudojimo poreikis, kuris tenkina viešuosius interesus ir neprieštarauja teisės aktų nuostatoms.

5. Asmuo, pageidaujantis gauti Sutikimą pateikia:

5.1. užpildytą prašymą išduoti Sutikimą (toliau – Prašymas išduoti Sutikimą);

5.2. valstybinės žemės, kurioje numatoma statyti statinius ir (ar) įrengti įrenginius (pvz., hidrotechnikos statinius, kitus inžinerinius statinius ir kt.), planą (toliau – Planas).

Planas turi būti parengtas masteliu 1:500–1:1000. Planas turi būti parengtas naudojant aktualius Topografijos ir inžinerinės infrastruktūros informacinės sistemos duomenis. Schemą, kai nėra parengtas topografinis planas, galima rengti naudojant naujausią ortofotografinį žemėlapį, įtrauktą į Valstybinių erdvinių duomenų rinkinių ir žemėlapių sąrašą, patvirtintą Lietuvos Respublikos aplinkos ministro 2023 m. rugpjūčio 1 d. įsakymu Nr. D1-261 „Dėl Valstybinių erdvinių duomenų rinkinių ir žemėlapių sąrašo patvirtinimo“. Plane turi būti pažymėtos Lietuvos Respublikos nekilnojamojo turto registre įregistruotų žemės sklypų ir esamų statinių ribos bei planuojamų statyti statinių pavadinimai, vieta, pagrindiniai matmenys Plane ir aukščiai, planuojamos naudoti valstybinės žemės plotas ir ribos, kurių posūkio taškų koordinatės nurodytos LKS-94 sistemoje;

5.3. atitinkamo subjekto derinimą / pritarimą / raštą, kuriame būtų nurodyta, kad pastarasis neprieštarauja dėl statinių valstybinėje žemėje (pvz., hidrotechnikos statinių, kitų inžinerinių statinių ir kt.) statybos ir (ar) įrenginių įrengimo, Taisyklių 6 punkte nurodytu atveju.

6. Statinių valstybinėje žemėje (pvz., hidrotechnikos statinių, kitų inžinerinių statinių ir kt.) statyba ir (ar) įrenginių įrengimas turi būti suderinti su Lietuvos Respublikos specialiųjų žemės naudojimo sąlygų įstatyme nurodytais subjektais, jeigu tai privaloma pagal Lietuvos Respublikos specialiųjų žemės naudojimo sąlygų įstatymą siekiant šiuos objektus statyti ir (ar) įrengti atitinkamose apsaugos zonose.

7. Savivaldybės administracijos Architektūros ir teritorijų planavimo skyrius (toliau – Skyrius) per 3 (tris) darbo dienas nuo Prašymo išduoti Sutikimą gavimo patikrina, ar kartu su prašymu pateikti šių Taisyklių 5.2–5.3 papunkčiuose nurodyti dokumentai, ar pateiktas Planas atitinka Taisyklių 5.3 punkte nurodytus reikalavimus, ar planuojamų statyti statinių valstybinėje žemėje (pvz., hidrotechnikos statinių, kitų inžinerinių statinių ir kt.) statyba ar planuojamų įrengti įrenginių įrengimas neprieštarauja šioms Taisyklėms ir kitiems teisės aktams, reglamentuojantiems tokių statinių statybą ir (ar) įrenginių įrengimą.

Jeigu pateikti ne visi Taisyklių 5 punkte nurodyti dokumentai, apie tai Skyrius per 6 (šešias) darbo dienas nuo Prašymo išduoti Sutikimą gavimo dienos, informuoja Prašymą išduoti Sutikimą pateikusį asmenį, kad būtina ištaisyti nurodytus trūkumus (3 priedas). Asmuo, ištaisęs Skyriaus nurodytus trūkumus pateikia naują Prašymą išduoti Sutikimą, kartu pateikdamas Taisyklių 5 punkte nurodytus dokumentus.

8. Sprendimas išduoti Sutikimą (1 priedas) arba atsisakyti jį išduoti (2 priedas) priimamas per 10 (dešimt) darbo dienų nuo Prašymo išduoti Sutikimą gavimo dienos.

9. Pagal Viešojo administravimo įstatymo 10 straipsnio 4 dalies nuostatas Prašymo išduoti Sutikimą nagrinėjimo terminas gali būti pratęsiamas 10 (dešimčiai) darbo dienų.

10. Sprendimas neišduoti Sutikimo priimamas, jeigu išdavus Sutikimą būtų pažeistos šių Taisyklių ir (ar) kitų teisės aktų nuostatos, arba:

10.1. kai yra patvirtintas teritorijų planavimo dokumentas ar žemės valdos projektas, pagal kurį valstybinės žemės plote, kuriame planuojama statyti statinius (pvz., hidrotechnikos statinius, kitus inžinerinius statinius ir kt.) ir (ar) įrengti įrenginius, yra suprojektuoti žemės sklypai;

10.2. kai yra rengiamas teritorijų planavimo dokumentas ar žemės valdos projektas, pagal kurį valstybinės žemės plote, kuriame planuojama statyti statinius (pvz., hidrotechnikos statinius, kitus inžinerinius statinius ir kt.) ir (ar) įrengti įrenginius, projektuojami nauji žemės sklypai ir šio teritorijų planavimo dokumento viešo svarstymo ar žemės valdos projekto teikimo visuomenei susipažinti stadija yra pasibaigusi;

10.3. kai valstybinės žemės plotas, kuriame planuojama statyti statinius (pvz., hidrotechnikos statinius, kitus inžinerinius statinius ir kt.) ir (ar) įrengti įrenginius, yra teisės aktų nustatyta tvarka suteiktas naudotis kitiems asmenims;

10.4. kai planuojami statyti statiniai (pvz., hidrotechnikos statiniai, kiti inžineriniai statiniai ir kt.) ir (ar) planuojami įrengti įrenginiai prieštarautų patvirtintų teritorijų planavimo dokumentų sprendiniams.

11. Sutikime turi būti nurodyta, kad Sutikimas išduodamas Plane nurodytiems statiniams (pvz., hidrotechnikos statiniai, kiti inžineriniai statiniai ir kt.) statyti ir (ar) įrengti įrenginius bei naudoti pagal Plane nurodytus sprendinius.

Sutikimas išduodamas prašyme nurodytam laikotarpiui, tačiau ne ilgiau nei 5 (penkeriems) metams. Sutikimo galiojimas asmens prašymu gali būti pratęstas Taisyklių nustatyta tvarka prašyme nurodytam laikotarpiui, kiekvieną kartą pratęsiant Sutikimo galiojimą ne ilgiau nei 5 (penkeriems)metams, jei valstybinės žemės, kurioje yra pastatyti statiniai (pvz., hidrotechnikos statiniai, kiti inžineriniai statiniai ir kt.) ir (ar) įrengti statiniai, nenumatoma naudoti kitoms reikmėms.

Asmuo pagal išduotą Sutikimą privalo pradėti statyti statinius (pvz., hidrotechnikos statinius, kitus inžinerinius statinius ir kt.) ir (ar) įrengti įrenginius per 1 (vienerius) metus nuo Sutikimo išdavimo datos. Nepradėjus statyti statinių ir (ar) įrengti įrenginių per 1 (vienerius) metus, Sutikimas nustoja galioti ir šių Taisyklių nustatyta tvarka turi būti gautas naujas Sutikimas.

Sutikime nurodoma, kad kai valstybinės žemės plotas, kuriame planuojama statyti statinius (pvz., hidrotechnikos statinius, kitus inžinerinius statinius ir kt.) ir (ar) įrengti įrenginius, Sutikimo galiojimo laikotarpiu yra suprojektuojamas rengiamame teritorijų planavimo dokumente ar žemės valdos projekte kaip grąžinamas natūra, perduodamas neatlygintinai naudotis, patikėjimo teise valdyti ar numatomas panaudoti visuomenės poreikiams, nurodytiems Lietuvos Respublikos žemės įstatymo 45 straipsnyje arba Lietuvos Respublikos žemės paėmimo visuomenės poreikiams įgyvendinant ypatingos valstybinės svarbos projektus įstatyme, Sutikimas galioja iki tol, kol bus priimti sprendimai dėl valstybinės žemės ploto, kuriame planuojama statyti statinius, grąžinimo natūra, perdavimo neatlygintinai naudotis ar patikėjimo teise valdyti, panaudoti visuomenės poreikiams arba kol šio žemės sklypo prireiks kitoms reikmėms.

12. Sutikimo galiojimas gali būti nutraukiamas Savivaldybės mero arba jo įgalioto Administracijos direktoriaus sprendimu nesibaigus Sutikimo galiojimo terminui Taisyklių 11 punkte nustatytais atvejais arba kai valstybinė žemė naudojama ne pagal Sutikime nurodytas sąlygas.

Savivaldybė neatsako už asmens patirtus nuostolius pasibaigus Sutikimo galiojimo terminui ar Sutikimui netekus galios iki Sutikimo galiojimo termino pasibaigimo.

13. Sutikimo gavėjas įsipareigoja už naudojimąsi valstybine žeme mokėti žemės nuomos mokestį ir Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ nustatyta tvarka ir terminais teikti savivaldybės administracijai informaciją apie naudojimąsi valstybine žeme.

14. Skyrius, gavęs Asmens pranešimą apie statinių nukėlimą ir valstybinės žemės sutvarkymą, per 20 (dvidešimt) darbo dienų atlieka faktinių duomenų patikrinimą vietovėje (toliau – Patikrinimas), kurio metu patikrina, ar valstybinė žemė nėra ir toliau naudojama ir ar yra sutvarkyta (4 priedas). Patikrinimo metu nustatęs, kad statiniai ir (ar) įrenginiai nėra pašalinti ir (ar) valstybinė žemė nėra sutvarkyta, Skyrius per 3 (tris) darbo dienas nuo Patikrinimo atlikimo dienos elektroninėmis priemonėmis informuoja Asmenį apie Patikrinimo metu nustatytas aplinkybes ir nurodo 10 (dešimties)d arbo dienų terminą, per kurį turi būti pašalinti statiniai ir (ar) sutvarkyta valstybinė žemė. Asmeniui nepašalinus statinių iki Skyriaus nurodyto termino, informacija apie valstybinės žemės naudojimo pažeidimą perduodama Valstybinei teritorijų planavimo ir statybos inspekcijai prie Aplinkos ministerijos.

**III SKYRIUS**

**Baigiamosios NUOSTATOS**

15. Jeigu pageidaujama keisti Plane pažymėtų planuojamų statyti statinių statybos ir (ar) įrenginių įrengimo vietą, kitas charakteristikas (rūšį, pagrindinius matmenis, aukščius ar pan.), asmuo šių Taisyklių nustatyta tvarka privalo kreiptis į Savivaldybę dėl naujo Sutikimo išdavimo.

16. Pasikeitus statytojui (užsakovui), naujasis statytojas (užsakovas) perima su išduotu Sutikimu susijusias teises ir pareigas nekeičiant išduoto Sutikimo. Naujasis statytojas įsipareigoja informuoti Savivaldybės administraciją apie išduoto Sutikimo perėmimą.

17. Pagal Sutikimą įrengti statiniai bei įrenginiai yra laikinieji nesudėtingieji statiniai ir Nekilnojamojo turto registre neregistruojami.

18. Savivaldybės mero arba įgalioto Administracijos direktoriaus veiksmai (neveikimas) išduodant Sutikimą ar atsisakant išduoti Sutikimą gali būti skundžiami Viešojo administravimo įstatymo nustatyta tvarka.

Savivaldybės mero arba įgalioto Administracijos direktoriaus priimtas sprendimas išduoti Sutikimą arba neišduoti Sutikimo gali būti skundžiamas Lietuvos Respublikos civilinio proceso kodekso nustatyta tvarka bendrosios kompetencijos teismui.

19. Asmenys pažeidę šiose Taisyklėse nustatytą tvarką atsako Lietuvos Respublikos teisės aktuose nustatyta tvarka.

\_\_\_\_\_\_\_\_\_\_\_\_\_\_\_\_\_

Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių

1 priedas

|  |  |  |
| --- | --- | --- |
| (**Sutikimo statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) formos pavyzdys**)  Herbas  **PLUNGĖS RAJONO SAVIVALDYBĖS MERAS** | | |
|  | | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ | |

**DĖL SUTIKIMO STATYTI STATINIUS IR ĮRENGTI ĮRENGINIUS VALSTYBINĖJE ŽEMĖJE (PVZ., HIDROTECHNIKOS STATINIUS, KITUS INŽINERINIUS STATINIUS IR KT.)**

Plungės rajono savivaldybės meras, vadovaudamasis Lietuvos Respublikos žemės įstatymo 7 straipsnio 1 dalies 2 punktu, Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklėmis, patvirtintomis Plungės rajono savivaldybės tarybos 2024 m. kovo 28 d. sprendimu Nr. T1- „Dėl Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių patvirtinimo“,ir atsižvelgdamas į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė / juridinio asmens pavadinimas)

\_\_\_\_\_\_\_ prašymą, neprieštarauja dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(statinio ir (ar) įrenginio pavadinimas)

statybos ir (ar) įrengimo valstybinėje žemėje, esančioje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vietovės pavadinimas)

Šis sutikimas galioja pridedamame plane pažymėtiems statiniams (pvz., hidrotechnikos statiniai, kiti inžineriniai statiniai ir kt.) statyti ir (ar) įrenginiam įrengti. Planas yra neatsiejama šio sutikimo dalis.

Sutikimas galioja iki \_\_\_\_\_\_\_\_\_\_\_\_\_\_.

(data)

Jeigu teritoriją, kurioje išduotas šis sutikimas, po sutikimo galiojimo pabaigos numatoma ir toliau naudoti viešiesiems poreikiams, Sutikimo galiojimo laikotarpiu šioje teritorijoje turi būti suformuotas žemės sklypas.

Asmuo pagal išduotą sutikimą privalo pradėti statyti statinius ir (ar) įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) per 1 metus nuo sutikimo išdavimo datos. Nepradėjus statyti statinių ir (ar) įrengti įrenginių per 1 metus, sutikimas nustoja galioti ir turi būti gautas naujas sutikimas.

Sutikimo gavėjas įsipareigoja už naudojimąsi valstybine žeme mokėti žemės nuomos mokestį ir Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ nustatyta tvarka ir terminais teikti savivaldybės administracijai informaciją apie naudojimąsi valstybine žeme.

Pagal sutikimą pastatyti statiniai (pvz., hidrotechnikos statiniai, kiti inžineriniai statiniai ir kt.) ir (ar) įrengti įrenginiai neregistruojami Lietuvos Respublikos nekilnojamojo turto registre.

Pasibaigus šio sutikimo terminui, nutraukus sutikimo galiojimą nesibaigus jo terminui arba pabaigus naudoti valstybinę žemę anksčiau nei baigiasi sutikimo galiojimas, pagal sutikimą pastatyti statiniai bei įrenginiai per 20 darbo dienų turi būti nukelti ir valstybinė žemė sutvarkoma taip, kad ji būtų iki sutikimo išdavimo dienos buvusios būklės. Apie tai privaloma raštu per 5 darbo dienas po valstybinės žemės sutvarkymo informuoti Plungės rajono savivaldybės Architektūros ir teritorijų planavimo skyrių.

Sutikimo galiojimas gali būti nutraukiamas Plungės rajono savivaldybės mero arba jo įgalioto Administracijos direktoriaus sprendimu nesibaigus sutikimo galiojimo terminui, kai valstybinės žemės sklypas arba valstybinės žemės plotas tampa reikalingas naudoti kitoms reikmėms, jeigu nemokamas žemės nuomos mokestis arba jeigu valstybinės žemės sklypas arba valstybinės žemės plotas bus naudojamas ne pagal šio sutikimo sąlygas. Apie sutikimo galiojimo nutraukimą Plungės rajono savivaldybės administracijos Architektūros ir teritorijų planavimo skyrius informuos raštu ne vėliau nei prieš 2 mėnesius iki sutikimo galiojimo nutraukimo.

Plungės rajono savivaldybė neatsako už patirtus nuostolius pasibaigus sutikimo galiojimo terminui arba sutikimui netekus galios iki sutikimo galiojimo termino pasibaigimo.

Šis sprendimas per vieną mėnesį gali būti skundžiamas Lietuvos Respublikos viešojo administravimo nustatyta tvarka.

Savivaldybės meras

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| (**Sutikimo statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) formos pavyzdys**)  Aprašas: Herbas  **PLUNGĖS RAJONO SAVIVALDYBĖS ADMINISTRACIJA** | | |
|  | | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ | |

**DĖL SUTIKIMO STATYTI STATINIUS IR ĮRENGTI ĮRENGINIUS VALSTYBINĖJE ŽEMĖJE (PVZ., HIDROTECHNIKOS STATINIUS, KITUS INŽINERINIUS STATINIUS IR KT.)**

Plungės rajono savivaldybės administracijos direktorius, įgaliotas (data) Plungės rajono savivaldybės mero potvarkiu Nr. \_\_\_\_\_\_\_\_, vadovaudamasis Lietuvos Respublikos žemės įstatymo 7 straipsnio 1 dalies 2 punktu, Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklėmis, patvirtintomis Plungės rajono savivaldybės tarybos 2024 m. kovo 28 d. sprendimu Nr. T1- „Dėl Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių patvirtinimo“,ir atsižvelgdamas į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė / juridinio asmens pavadinimas)

\_\_\_\_\_\_\_ prašymą, neprieštarauja dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(statinio ir (ar) įrenginio pavadinimas)

statybos ir (ar) įrengimo valstybinėje žemėje, esančioje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vietovės pavadinimas)

Šis sutikimas galioja pridedamame plane pažymėtiems statiniams (pvz., hidrotechnikos statiniai, kiti inžineriniai statiniai ir kt.) statyti ir (ar) įrenginiam įrengti. Planas yra neatsiejama šio sutikimo dalis.

Sutikimas galioja iki \_\_\_\_\_\_\_\_\_\_\_\_\_\_.

(data)

Jeigu teritoriją, kurioje išduotas šis sutikimas, po sutikimo galiojimo pabaigos numatoma ir toliau naudoti viešiesiems poreikiams, Sutikimo galiojimo laikotarpiu šioje teritorijoje turi būti suformuotas žemės sklypas.

Asmuo pagal išduotą sutikimą privalo pradėti statyti statinius ir (ar) įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) per 1 metus nuo sutikimo išdavimo datos. Nepradėjus statyti statinių ir (ar) įrengti įrenginių per 1 metus, sutikimas nustoja galioti ir turi būti gautas naujas sutikimas.

Sutikimo gavėjas įsipareigoja už naudojimąsi valstybine žeme mokėti žemės nuomos mokestį ir Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ nustatyta tvarka ir terminais teikti savivaldybės administracijai informaciją apie naudojimąsi valstybine žeme.

Pagal sutikimą pastatyti statiniai (pvz., hidrotechnikos statiniai, kiti inžineriniai statiniai ir kt.) ir (ar) įrengti įrenginiai neregistruojami Lietuvos Respublikos nekilnojamojo turto registre.

Pasibaigus šio sutikimo terminui, nutraukus sutikimo galiojimą nesibaigus jo terminui arba pabaigus naudoti valstybinę žemę anksčiau nei baigiasi sutikimo galiojimas, pagal sutikimą pastatyti statiniai bei įrenginiai per 20 darbo dienų turi būti nukelti ir valstybinė žemė sutvarkoma taip, kad ji būtų iki sutikimo išdavimo dienos buvusios būklės. Apie tai privaloma raštu per 5 darbo dienas po valstybinės žemės sutvarkymo informuoti Plungės rajono savivaldybės Architektūros ir teritorijų planavimo skyrių.

Sutikimo galiojimas gali būti nutraukiamas Plungės rajono savivaldybės mero arba jo įgalioto administracijos direktoriaus sprendimu nesibaigus sutikimo galiojimo terminui, kai valstybinės žemės sklypas arba valstybinės žemės plotas tampa reikalingas naudoti kitoms reikmėms, jeigu nemokamas žemės nuomos mokestis arba jeigu valstybinės žemės sklypas arba valstybinės žemės plotas bus naudojamas ne pagal šio sutikimo sąlygas. Apie sutikimo galiojimo nutraukimą Plungės rajono savivaldybės administracijos Architektūros ir teritorijų planavimo skyrius informuos raštu ne vėliau nei prieš 2 mėnesius iki sutikimo galiojimo nutraukimo.

Plungės rajono savivaldybė neatsako už patirtus nuostolius pasibaigus sutikimo galiojimo terminui arba sutikimui netekus galios iki sutikimo galiojimo termino pasibaigimo.

Šis sprendimas per vieną mėnesį gali būti skundžiamas Lietuvos Respublikos viešojo administravimo nustatyta tvarka.

Administracijos direktorius

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių

2 priedas

|  |  |  |  |  |
| --- | --- | --- | --- | --- |
| (**Sutikimo statyti** **statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) formos pavyzdys**)   |  |  | | --- | --- | | Herbas  **PLUNGĖS RAJONO SAVIVALDYBĖS MERAS** | | | Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ | |

**DĖL SUTIKIMO STATYTI STATINIUS IR ĮRENGTI ĮRENGINIUS VALSTYBINĖJE ŽEMĖJE (PVZ., HIDROTECHNIKOS STATINIUS, KITUS INŽINERINIUS STATINIUS IR KT.)**

Plungės rajono savivaldybės meras, vadovaudamasis Lietuvos Respublikos žemės įstatymo 7 straipsnio 1 dalies 2 punktu, Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklėmis, patvirtintomis Plungės rajono savivaldybės tarybos 2024 m. kovo 28 d. sprendimu Nr. T1- „Dėl Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių patvirtinimo“,išnagrinėjo Jūsų \_\_\_\_\_\_\_\_\_\_\_\_\_ prašymą ir atsižvelgdamas į tai, kad \_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (teisės aktai ir motyvai, kuriais remiantis neišduodamas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sutikimas statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.))

atsisako išduoti sutikimą statytistatinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.), esančioje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vietovės pavadinimas)

Šis sprendimas per vieną mėnesį gali būti skundžiamas Lietuvos Respublikos viešojo administravimo nustatyta tvarka.

Savivaldybės meras

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| (**Sutikimo statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) formos pavyzdys**)   |  |  | | --- | --- | | Aprašas: Herbas  **PLUNGĖS RAJONO SAVIVALDYBĖS ADMINISTRACIJA** | | | Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ | |

**DĖL SUTIKIMO STATYTI STATINIUS IR ĮRENGTI ĮRENGINIUS VALSTYBINĖJE ŽEMĖJE (PVZ., HIDROTECHNIKOS STATINIUS, KITUS INŽINERINIUS STATINIUS IR KT.)**

Plungės rajono savivaldybės administracijos direktorius, įgaliotas (data) Plungės rajono savivaldybės mero potvarkiu Nr. \_\_\_\_\_\_\_, vadovaudamasis Lietuvos Respublikos žemės įstatymo 7 straipsnio 1 dalies 2 punktu, Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklėmis, patvirtintomis Plungės rajono savivaldybės tarybos 2024 m. kovo 28 d. sprendimu Nr. T1- „Dėl Plungės rajono savivaldybės sutikimų statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių patvirtinimo“,išnagrinėjo Jūsų \_\_\_\_\_\_\_\_\_\_\_\_\_ prašymą ir atsižvelgdamas į tai, kad \_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (teisės aktai ir motyvai, kuriais remiantis neišduodamas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sutikimas statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.))

atsisako išduoti sutikimą statytistatinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.), esančioje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vietovės pavadinimas)

Šis sprendimas per vieną mėnesį gali būti skundžiamas Lietuvos Respublikos viešojo administravimo nustatyta tvarka.

Administracijos direktorius (Parašas) (Vardas ir Pavardė)

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių

3 priedas

**(Rašto dėl nurodymo papildyti prašymą išduoti sutikimą statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) formos pavyzdys)**



|  |  |
| --- | --- |
| **PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS** | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL PRAŠYMO IŠDUOTI STATYTI STATINIUS IR ĮRENGTI ĮRENGINIUS VALSTYBINĖJE ŽEMĖJE (PVZ., HIDROTECHNIKOS STATINIUS, KITUS INŽINERINIUS STATINIUS IR KT.) IR KITŲ DOKUMENTŲ TRŪKUMŲ**

Plungės rajono savivaldybės administracijos Architektūros ir teritorijų planavimo skyrius, atsižvelgdamas į \_\_\_\_\_\_\_\_\_ prašymą \_\_\_\_\_\_\_\_\_\_\_, informuoja, kad būtina ištaisyti šiuos

(data) (registracijos Nr.)

trūkumus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ištaisius šiame rašte nurodytus trūkumus ir pateikus naują prašymą išduoti sutikimą laikinai naudotis valstybine žeme statybos metu, bus sprendžiamas klausimas dėl sutikimo statyti statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo.

(Pareigų pavadinimas) (Parašas) (Vardas ir Pavardė)

(Rengėjo nuoroda)

Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pvz., hidrotechnikos statinius, kitus inžinerinius statinius ir kt.) išdavimo taisyklių

4 priedas

**(faktinių duomenų patikrinimo vietovėje formos pavyzdys)**

|  |  |
| --- | --- |
| Išduoto sutikimo pavadinimas, data ir numeris |  |
| Žemės ploto identifikacija |  |
| Statybą leidžiančio ar kito dokumento pavadinimas, data ir numeris |  |
| Teisės laikinai naudotis valstybine žeme pabaigos terminas |  |

Patikrinus aukščiau nurodytą objektą buvo nustatyta, kad: (pažymėti aktualų)

|  |  |
| --- | --- |
| Valstybinė žemė atlaisvinta nuo statybinių medžiagų, mechanizmų, įrangos. Nėra šiukšlių ir kitų atliekų | Taip/Ne |
| Atkurtos valstybinės žemės dangos | Taip/Ne |
| Valstybinė žemė nėra aptverta ar kitaip apribotas patekimas į ją | Taip/Ne |

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS SUTIKIMŲ STATYTI įvairius statinius IR ĮRENGTI ĮRENGINIUS valstybinėje žemėje (pvz., hidrotechnikos statinius, kitus inžinerinius statinius ir kt.) IŠDAVIMO TAISYKLIŲ PATVIRTINIMO“** |
| 2024 m. kovo 28 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka patvirtinti Plungės rajono savivaldybės sutikimų statyti įvairius statinius ir įrengti įrenginius valstybinėje žemėje (pav., hidrotechnikos statinius, kitus inžinerinius statinius ir kt.) išdavimo taisykles. Pagal nuo 2024 m. sausio 1 d. įsigaliojusias Žemės įstatymo ir kitų susijusių įstatymų redakcijas miestų ir miestelių teritorijų administracinėse ribose esanti valstybinė žemė patikėjimo teise perduota valdyti savivaldybėms. Nacionalinės žemės tarnybos prie Aplinkos ministerijos valdyta žemė: tiek registruota Nekilnojamojo turto registre, tiek nesuformuoti žemės plotai, esantys Plungės mieste bei Plungės rajono savivaldybės miestelių teritorijose, yra perduota valdyti Plungės rajono savivaldybei. Plungės rajono savivaldybė koordinuos ir minėtų sutikimų išdavimą. Iki 2024 m. sausio 1 d. sutikimus statyti įvairius inžinerinius statinius ar įrengti įrenginius valstybinėje žemėje išduodavo Nacionalinės žemės tarnybos prie Aplinkos ministerijos Plungės ir Rietavo skyrius.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Iki 2024 m. sausio 1 d. Nacionalinės žemės tarnybos prie Aplinkos ministerijos Plungės ir Rietavo skyrius bendro pobūdžio sutikimus/pritarimus statyti įvairius statinius ir įrengti įrenginius valstybinėje žemėje (pav., hidrotechnikos statinius, kitus inžinerinius statinius ir kt.) išduodavo kaip valstybinės žemės patikėtinis be tam tikslui parengtų taisyklių. Nuo 2024 m. sausio 1 d., įsigaliojus naujai Žemės įstatymo ir kitų susijusių įstatymų redakcijoms, Plungės miesto ir miestelių teritorijose sutikimus išduos Plungės rajono savivaldybė.

**3. Kodėl būtina priimti sprendimą, kokių pozityvių rezultatų laukiama.** Atsižvelgiant į Lietuvos Respublikos vietos savivaldos įstatymo 15 straipsnio 2 dalies 20 punkto ir Lietuvos Respublikos žemės įstatymo 7 straipsnio 1 dalies 2 punkto nuostatas, Plungės rajono savivaldybė turi pasirengti teisės aktus, reglamentuojančius vidinius procesus, kad sklandžiai būtų įgyvendinti nuo 2024 m. sausio 1 d. įsigalioję teisinio reguliavimo pokyčiai.

**4. Lėšų poreikis ir finansavimo šaltiniai.** Savivaldybės biudžeto lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Vadovaujantis LR Korupcijos prevencijos įstatymo 8 straipsnio 1 dalies 9 ir 12 punktais atliekamas teisės akto antikorupcinis vertinimas.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Teigiamas* | *Nenumatomas* |
| *Teisinei sistemai* | *Teigiamas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Architektūros ir teritorijų planavimo skyriaus vyresn. specialistas Apolinaras Latakas