**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS VALDOMŲ BENDROVIŲ PASIEKTŲ VEIKLOS TIKSLŲ ATITIKTIES NUSTATYTIEMS VEIKLOS TIKSLAMS VERTINIMO TVARKOS APRAŠO PATVIRTINIMO**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu ir Lietuvos Respublikos akcinių bendrovių įstatymo 371 straipsnio 2 dalimi, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės valdomų bendrovių pasiektų veiklos tikslų atitikties nustatytiems veiklos tikslams vertinimo tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2018 m. spalio 25 d. sprendimą Nr. T1-221 „Dėl Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašo patvirtinimo“.

3. Nustatyti, kad šis sprendimas turi būti paskelbtas Teisės aktų registre ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Administracijos patarėjas Arūnas Tamošauskas

PATVIRTINTA

Plungės rajono savivaldybės

tarybos 2024 m. kovo 28 d.

sprendimu Nr. T1-

**PLUNGĖS RAJONO SAVIVALDYBĖS VALDOMŲ BENDROVIŲ pasiektų veiklos tikslų atitikties nustatytiems veiklos tikslams vertinimo TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės valdomų bendrovių pasiektų veiklos tikslų atitikties nustatytiems veiklos tikslams vertinimo tvarkos aprašas (toliau – Aprašas) nustato Plungės rajono savivaldybės (toliau – Savivaldybė) valdomų bendrovių veiklos tikslų nustatymo, jų pasiekimo vertinimo tvarką.

2. Aprašo paskirtis – siekiant įgyvendinti Lietuvos Respublikos akcinių bendrovių įstatymo nuostatas – nustatyti Savivaldybės valdomų bendrovių pasiektų veiklos tikslų atitikties jai nustatytiems veiklos tikslams vertinimo tvarką.

3. Aprašo nuostatos taikomos nuo jo įsigaliojimo dienos.

**II SKYRIUS**

**SĄVOKOS**

4. Apraše vartojamos sąvokos:

4.1. **Savivaldybės valdoma bendrovė** – uždaroji akcinė bendrovė, kurios akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso Savivaldybei nuosavybės teise.

4.2. **Savivaldybės valdomos bendrovės kolegialus organas** (toliau – Kolegialus organas) –Savivaldybės valdomos bendrovės valdyba.

4.3. **Lūkesčių raštas** – Savivaldybės, kaip Savivaldybės valdomos bendrovės akcininkės, raštas Savivaldybės valdomai bendrovei, kuriuo nustatomi Savivaldybės lūkesčiai – finansiniai ir nefinansiniai tikslai, jų vertinimo kriterijai ne trumpesniam kaip 3 (trijų) metų laikotarpiui.

**III SKYRIUS**

**SAVIVALDYBĖS NUSTATOMI TIKSLAI**

5. Siekiant efektyvios Savivaldybės valdomos bendrovės veiklos bei užtikrinti tinkamą jos valdymo kokybę bei prisidėti prie Savivaldybės strateginiuose planavimo dokumentuose numatytų tikslų pasiekimo, kiekvienai Savivaldybės valdomai bendrovei Savivaldybės meras pateikia Lūkesčių raštą. Lūkesčių raštas Savivaldybės valdomai bendrovei turi būti pateikiamas ne rečiau kaip kas 4 (ketverius) metus.

6. Įsteigus naują Savivaldybės valdomą bendrovę, pertvarkius ar reorganizavus jau veikiančią bendrovę, Lūkesčių raštas turi būti pateiktas ne vėliau kaip per 1 (vieną) mėnesį nuo Savivaldybės valdomos bendrovės įstatų įregistravimo Juridinių asmenų registre dienos.

7. Lūkesčių rašte Savivaldybės nustatyti finansiniai ir nefinansiniai tikslai turi tapti integralia Savivaldybės valdomos bendrovės strateginio veiklos plano dalimi.

8. Bendrovės vadovas yra atsakingas už strateginio veiklos plano parengimą, o Kolegialus organas užtikrina, kad jis būtų parengtas laiku ir suderintas su akcininko lūkesčiais. Rengdama strateginį veiklos planą Savivaldybės valdoma bendrovė turi vadovautis VšĮ Valdymo koordinavimo centro parengtomis Strateginio planavimo ir strateginio valdymo gairėmis. Strateginį veiklos planą pagal teisės aktuose priskirtą kompetenciją tvirtina Kolegialus organas arba Savivaldybės meras, jeigu Kolegialus organas nesudaromas.

9. Kolegialus organas ir Savivaldybės valdomos bendrovės vadovas ne rečiau kaip kas pusmetį turi peržiūrėti Savivaldybės valdomos bendrovės strateginį veiklos planą, esant poreikiui užtikrinti jo atnaujinimą, reguliariai analizuoti ir vertinti, kaip Savivaldybės valdoma bendrovė įgyvendina Savivaldybės Lūkesčių rašte jai nustatytus finansinius ir nefinansinius tikslus bei Kolegialaus organo bendrovei nustatytus tikslus.

**IV SKYRIUS**

**SAVIVALDYBĖS NUSTATYTŲ TIKSLŲ PASIEKIMO VERTINIMAS**

10. Savivaldybės valdomos bendrovės Kolegialus organas kasmet atlieka finansinių ir nefinansinių tikslų atitikties Lūkesčių rašte ir strateginiame veiklos plane pasiekimų vertinimą ir ne vėliau kaip iki kovo 31 d.pateikia jį Savivaldybės merui. Kai Kolegialus organas nesudarytas, šį vertinimą atlieka Savivaldybės meras arba jo įgaliotas Savivaldybės administracijos darbuotojas.

11. Tikslų pasiekimo vertinimo metu turi būti įvertinama, ar Savivaldybės valdoma bendrovė pasiekė visus jai Savivaldybės Lūkesčių rašte nustatytus finansinius ir nefinansinius tikslus bei bendrovės strateginiame veiklos plane nustatytus veiklos tikslus, ar juos pasiekė iš dalies, ar nepasiekė.

12. Pasibaigus Savivaldybės valdomos bendrovės vadovo pirmajai kadencijai, Kolegialus organas arba Savivaldybės meras, jeigu Kolegialus organas nesudaromas, įvertina praėjusių 5 (penkerių) metų laikotarpio įmonės veiklos rezultatus, Savivaldybės Lūkesčių rašte nustatytų finansinių ir nefinansinių tikslų bei bendrovės strateginiame veiklos plane nustatytų veiklos tikslų pasiekimų ataskaitas ir priima sprendimą, ar jis gali būti skiriamas antrajai kadencijai.

13. Kolegialus organas arba Savivaldybės meras, jeigu Kolegialus organas nesudaromas, Lietuvos Respublikos teisės aktų nustatyta tvarka ir savo komeptencijos ribose gali nustatyti ir kitas papildomas poveikio priemones Savivaldybės valdomai bendrovei pasiekus iš dalies ar nepasiekus jai Lūkesčių rašte ir strateginiame veiklos plane nustatytų tikslų.

**V SKYRIUS**

**BAIGIAMOSIOS NUOSTATOS**

14. Savivaldybės meras arba jo įgaliotas Savivaldybės administracijos darbuotojas užtikrina tinkamą šio Aprašo nuostatų ir reikalavimų įgyvendinimą.

15. Už šiame Apraše nustatytų nuostatų pažeidimą asmenys atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ADMINISTRACIJOS PATARĖJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS VALDOMŲ BENDROVIŲ PASIEKTŲ VEIKLOS TIKSLŲ ATITIKTIES NUSTATYTIEMS VEIKLOS TIKSLAMS VERTINIMO TVARKOS APRAŠO PATVIRTINIMO“** |
| 2024 m. vasario 29 d.  Plungė |

**1. Parengto teisės akto projekto tikslai.** Sprendimo projekto tikslas bei uždavinys – patvirtinti Plungės rajono savivaldybės valdomų bendrovių pasiektų veiklos tikslų atitikties nustatytiems veiklos tikslams vertinimo tvarkos aprašą (toliau – Aprašas), pripažįstant netekusiu galios Plungės rajono savivaldybės tarybos 2018 m. spalio 25 d. sprendimu Nr. T1-221 „Dėl Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašo patvirtinimo“ patvirtintą Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašą.

Sprendimo projektas ir juo patvirtintas Aprašas parengti vadovaujantis Lietuvos Respublikos vietos savivaldos įstatymu, Lietuvos Respublikos akcinių bendrovių įstatymu, Baltic Institute of Corporate Governance parengtomis „Valdymo gairėmis Baltijos šalių įmonėms, priklausančioms valstybei ir savivaldybėms“ bei VšĮ Valdymo koordinavimo centro parengtomis rekomendacijomis įmonėms bei institucijoms.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujamasi Lietuvos Respublikos vietos savivaldos įstatymu, Lietuvos Respublikos akcinių bendrovių įstatymu, gerosios valdysenos praktika bei VKC parengtomis rekomendacijomis įmonėms bei institucijoms.

Pripažinti netekusiu galios Plungės rajono savivaldybės tarybos 2018 m. spalio 25 d. sprendimą Nr. T1-221 „Dėl Plungės rajono savivaldybės valdomų savivaldybės įmonių ir kontroliuojamų uždarųjų akcinių bendrovių pasiektų veiklos tikslų atitikties nustatytiems veiklos tikslams vertinimo tvarkos aprašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Patvirtintas naujas aprašas atitiks Lietuvos Respublikos vietos savivaldos įstatymo galiojančios suvestinės redakcijos nuostatas bei valstybės ir Savivaldybės valdomų įmonių gerosios valdysenos principus.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 7 punktu.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos patarėjo iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimo projektą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt) bei supažindinti Savivaldybės valdomas bendroves: UAB „Plungės autobusų parkas“, UAB „Plungės šilumos tinklai“ ir UAB „Plungės vandenys“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos LietuvosRespublikos akcinių bendrovių įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Administracijos patarėjas Arūnas Tamošauskas