**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMOSIOS PATALPOS DALIES SUTEIKIMO PANAUDOS TEISE VIEŠAJAI ĮSTAIGAI „PLAČIAJUOSTIS INTERNETAS“**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 ir 3 dalies 2 punktu bei 4 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 29.2, 31.7 ir 32.2 papunkčiais, atsižvelgdama į viešosios įstaigos „Plačiajuostis internetas“ 2024 m. vasario 22 d. raštą Nr. R-100, Plungės rajono savivaldybės taryba n u s p r e n d ž i a:

1. Perduoti viešajai įstaigai „Plačiajuostis internetas“ (kodas 300149794) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančioje negyvenamojoje patalpoje – Seniūnijos patalpos (unikalus Nr. 4400-5669-1915:4820, registro Nr. 44/2632940, pastato, kuriame yra patalpa pažymėjimas plane 1C1/p, bendras plotas 115,15 kv. m), esančioje Telšių g. 3-2, Alsėdžių mstl., Plungės r. sav., dalį bendro naudojimo patalpos plane pažymėtos indeksu R-10 (5,28 kv. m), viso ploto – 1,50 kv. m. Perduodamo turto įsigijimo vertė – 2 311,26 Eur, likutinė vertė 2024 m. kovo 30 d. – 2 245,09 Eur, finansavimo šaltinis – Savivaldybės biudžeto lėšos, jos įstatuose numatytai veiklai vykdyti ir tenkinti viešuosius interesus, sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams; organizuoti informacinių ir ryšių technologijų tinklo eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą. Turto perdavimas laikytinas nereikšminga pagalba pagal 2013 m. gruodžio 18 d. Komisijos reglamentą (ES) Nr.1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai su paskutiniais pakeitimais, padarytais 2020 m. liepos 2 d. Komisijos reglamentu (ES) 2020/972, kuriuo iš dalies keičiamas Reglamentas (ES) Nr. 1407/2013, pratęsiant jo galiojimą ir iš dalies keičiamas Reglamentas (ES) Nr. 651/2014, pratęsiant jo galiojimą ir įtraukiant patikslinimus. Apskaičiuota suteikiamos de minimis pagalbos suma – 193,20 Eur.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto panaudos sutartį ir perdavimo–priėmimo aktą su viešąja įstaiga „Plačiajuostis internetas“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMOSIOS PATALPOS DALIES SUTEIKIMO PANAUDOS TEISE VIEŠAJAI ĮSTAIGAI „PLAČIAJUOSTIS INTERNETAS““**

2024 m. vasario 29 d.

Plungė

**1. Parengto teisės akto projekto tikslai.** Perduoti viešajai įstaigai „Plačiajuostis internetas“ (toliau – Įstaiga) (kodas 300149794) panaudos teise 10 metų laikotarpiui laikinai neatlygintinai valdyti ir naudotis Plungės rajono savivaldybei nuosavybės teise priklausančioje negyvenamojoje patalpoje – Seniūnijos patalpos (unikalus Nr. 4400-5669-1915:4820, registro Nr. 44/2632940, pastato, kuriame yra patalpa pažymėjimas plane 1C1/p, bendras plotas 115,15 kv. m), esančioje Telšių g. 3-2, Alsėdžių mstl., Plungės r. sav., dalį bendro naudojimo patalpos plane pažymėtos indeksu R-10 (5,28 kv. m), viso ploto – 0,78 kv. m. Perduodamo turto įsigijimo vertė – 3 652,19 Eur, likutinė vertė 2024 m. kovo 30 d. – 3 507,91 Eur, finansavimo šaltinis – Savivaldybės biudžeto lėšos, jos įstatuose numatytai veiklai vykdyti ir tenkinti viešuosius interesus, sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams, organizuoti informacinių ir ryšių technologijų tinklo eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Įstaiga 2024 m. vasario 22 d. kreipėsi į Administraciją su prašymu suteikti patalpą ryšio mazgui įrengti Plungės rajono savivaldybei nuosavybės teise priklausančioje dalyje patalpos, esančios Telšių g. 3-2, Alsėdžių mstl., Plungės r. sav. Persikėlus į suteiktą patalpą, įstaiga grąžins Telšių g. 10B-3, Alsėdžių mstl., Plungės r. sav., naudotas patalpas.

**3. Kodėl būtina priimti sprendimą, kokių pozityvių rezultatų laukiama.** Savivaldybės taryba, vadovaudamasi Turto valdymo, naudojimo ir disponavimo juo tvarkos aprašo 31.7 papunkčiu, ir atsižvelgdama į Įstaigos prašymą, priima sprendimą dėl turto suteikimo panaudos teise.

Perduoti dešimties metų laikotarpiui patalpos dalį, esančią Telšių g. 3-2, Alsėdžių mstl., Plungės r. sav., Įstaigai įstatuose numatytai veiklai vykdyti ir tenkinti gyvenamosios vietovės bendruomenės viešuosius poreikius. Teisės aktų nustatyta tvarka yra įvertintas poveikis konkurencijai ir atitikties valstybės pagalbos reikalavimams vertinimas bei užpildytas 2023 m. gegužės 5 d. klausimynas Nr. VL-855, kuris suderintas su Lietuvos Respublikos konkurencijos taryba.

Savivaldybės turto perdavimas laikytinas nereikšminga (de minimis) valstybės pagalba pagal 2013 m. gruodžio 18 d. Europos Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai. Apskaičiuotas de minimis pagalbos dydis – 193,20 Eur.

**4. Lėšų poreikis ir finansavimo šaltiniai.** Sprendimo projektui įgyvendinti lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Viešosios įstaigos „Plačiajuostis internetas“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai „Plačiajuostis internetas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė